Kelly Sildaru

Kelly Sildaru (sündinud 17. veebruaril 2002 Tallinnas) on eesti vigursuusataja, olümpiamängude pronksmedalist (2022). Sildaru on esimene eestlasest vigursuusatamise maailmameister, X Gamesi võistluse võitja ja maailma noorim kahekordne X Gamesi võitja, kuuekordne juunioride maailmameister. 2019. aasta X Gamesil Aspenis võistles Sildaru rennisõidus, pargisõidus ja Big Airi hüpetes, kus ta võitis igalt alalt medali, saades sellega esimeseks suusasportlaseks, kes on pärast 1997. aastat ühelt X Gamesilt võitnud kolm medalit. Kelly Sildaru võitis detsembris 2015 Dew Touri võistluse USA-s Colorado osariigis Breckenridge'is vigursuusatamise distsipliinis nimega pargisõit (inglise keeles slopestyle). Kuigi ta oli sel ajal vaid 13-aastane, võitis ta Winter X Gamesi võitjat Emma Dahlströmi ja 2014. aasta olümpiakulda Dara Howelli olulise punktivahega. Kuna mitmetel suurvõistlustel (nagu olümpiamängud ja maailma karikasarja osavõistlused) on vanusepiirang 15 aastat, ei saanud Sildaru neil mitmel aastal osaleda. X Gamesi võistlusel saab osaleda kutsetega, mida Sildaru Dew Touri võitmiseni ei olnud veel saanud. 2016. aastal võitis Sildaru 159,33 punktiga Dew Touri juba teist korda. 2016. aasta jaanuaris Aspenis toimunud X Gamesi võistlusel saavutas Sildaru pargisõidus esikoha, kogudes 93,0 punkti. Teiseks tulnud Norra vigursuusatajat Tiril Sjåstad Christianseni edestas eestlanna 1,34 punktiga. Kelly Sildarust sai sellega kõigi aegade noorim talviste X Gamesi võistluste võitja. Kelly saavutas Big Air võistluses teise koha (84 punkti), kaotades võitjale Lisa Zimmermannile vaid 1 punktiga. Pargisõidus võitis Kelly 92,33 punktiga esikoha, olles selle tulemusega noorim X Gamesi võistluste kahekordne võitja. Norras toimunud Euroopa X-mängudel saavutas Kelly Big Air võistluses teise koha. Park Citys 2019. aastal toimunud vigursuusatamise ja lumelaua täiskasvanute maailmameistrivõistlustel võitis Sildaru kuldmedali rennisõidus. Ta jättis vigastuse tõttu 2018. aasta taliolümpiamängud vahele. 2022. aasta taliolümpiamängudel võitis ta pargisõidus kvalifikatsiooni ja saavutas finaalis 3. koha; see pronksmedal oli Eesti esimene taliolümpiamängude medal alates 2010. aasta taliolümpiamängudest. Rennisõidus jõudis ta 4. kohale. Big Airi hüpete kvalifikatsioonis sai ta 17. koha ja ei pääsenud edasi finaali. Pekingi taliolümpiamängude avatseremoonial oli ta ka üks Eesti lipu kandjaid. Varem on ta osalenud ka SFR Freestyle Touril, kus võitis 2014. ja 2015. aasta Varsi osavõistluse. 2016. aasta märtsis võitis ta esikoha ameeriklanna Keri Hermani ja rootslanna Emma Dahlströmi ees European Freeski Open võistlusel Šveitsis Laaxis, kui sai parima laskumise eest 95,16 punkti. 2016. aasta märtsi lõpus tõusis ta AFP naiste maailma edetabelis pargisõidu arvestuses esikohale, olles teeninud hooaja jooksul viis võitu ja kogunud 3875 punkti. Maailma karikasarja etapivõidud: Sildaru spordisaavutused on temale tõmmanud Eesti meedia ja avalikkuse suure tähelepanu. Tema isa Tõnis Sildaru ütles intervjuus ETV saatele "Ringvaade", et Kelly meediat eriti ei jälgi, tänu millele on tal säilinud lapsepõlv. 2022 – "Imelaps, Kelly Sildaru lugu" (autor Kalle Muuli, Tallinn, KAVA kirjastus, 2022. 246 lk. 2016 – aasta noorsportlane 2016. aastal valiti ta Eesti Meelelahutusauhindade jagamisel sportlikuks meelelahutajaks. 2017 – Eesti Vabariigi spordipreemia (eduka esinemise eest rahvusvahelistel ekstreemspordivõistlustel 2016. aastal) 2017 – aasta noorsportlane 2017 – Euroopa parim noor talisportlane 2018 – aasta noorsportlane 2018 – Saaremaa Delifood OÜ nimetas Kelly ja Henry Sildaru auks oma uued kohukesesarjad: KellyBar ja HenryBar. 2019 – aasta noorsportlane 2019 – aasta naissportlane 2019 – Eesti Vabariigi spordipreemia (vigursuusataja, võitis kaks kuldmedalit juunioride vigursuusatamise maailmameistrivõistlustel pargisõidus ja rennisõidus ning valiti Eesti aasta parimaks noorsportlaseks) 2020 – Eesti Vabariigi spordipreemia (täiskasvanute MM-i vigursuusatamise kuldmedal, kahekordne juuniorite kuldmedal ning X-Mängude kuld-, hõbe- ning pronksmedal) 2020 – aasta noorsportlane 2022 – Valgetähe III klassi teenetemärk 2022 – Tallinna aasta naissportlane 2022 – aasta naissportlane Kelly Sildaru on sündinud ja elab Tallinnas. Ta alustas suusatamist oma jutu järgi umbes kaheaastaselt ja tema esimene treener oli isa Tõnis Sildaru. Kelly Sildaru noorem vend Henry (sündinud 26. augustil 2006) tegeleb samuti vigursuusatamisega ja koos esinesid nad 2014 noortefilmis "Love Life Movie". Kelly Sildaru lõpetas 2021. aastal Tallinna Saksa Gümnaasiumi. 2017. aastal vigastas Kelly Sildaru vasaku põlve ristatisidet. 2023. aasta jaanuari lõpus vigastas Kelly Sildaru oma parema põlve ristatisidet ja meniskit. Kelly Sildaru kallim Mihkel Ustav on ühtlasi ka Kelly treener. Paar on koos olnud aastast 2019. "Kelly Sildaru tuli juunioride maailmameistriks!" Postimees, 6. aprill 2017 Siim Kaasik (26.01.2019). "Kelly Sildaru tegi X-mängude ajalugu: see on uskumatu tunne!". Postimees. Vaadatud 26.01.2019. DewTour (10.12.2016). "Kelly Sildaru Skis Away With Women's Dew Tour 2016 Ski Slopestyle Pro Competition Win". Originaali arhiivikoopia seisuga 12.12.2016. Vaadatud 08.01.2017. Madis Kalvet, "Kelly Sildarust sai kõigi aegade noorim talviste X-mängude võitja", Postimees Online, 29. jaanuar 2016. "Kelly Sildaru teenis X-Mängudel Big Air võistlusel hõbemedali!". Delfi. 29.01.2017. Vaadatud 29.01.2017. "KULDMEDAL! Kelly Sildaru kerkis X-Mängude ajaloo noorimaks kahekordseks võitjaks!". Delfi. 29.01.2017. Vaadatud 29.01.2017. ERR Sport (12.03.2017). "Sildaru sai X-mängudel ajalugu teinud Gremaud järel teise koha". ERR Sport. Vaadatud 13.03.2017. "Kelly Sildaru tõusis maailma edetabelis esikohale", ERR sport, 25. märts 2016. Siim Boikov (3. veebruar 2016). "Tõnis Sildaru: ühine teekond on isegi mõnusam, tulemus ainult boonuseks [video]". Ringvaade. Eesti Rahvusringhääling. Vaadatud 5. veebruaril 2016. Eesti Olümpiakomitee. "Eesti Olümpiakomitee Aasta Sportlase valimise tulemused". Postimees. ERR Sport (27.12.2017). "Aasta noorsportlaseks valiti teist korda järjest Kelly Sildaru". Vaadatud 28.12.2017. "Aasta meelelahutusauhinnad on jagatud!". Elu24. 03.06.2016. Kelly Sildaru võitis Euroopa parima noore talisportlase auhinna Eesti Suusaliit. 19.05.2017. Kertu Kalmus. Kelly Sildaru viib saare kohukesed laia maailma. Saarte Hääl 31.01.2018 "Olümpiapronks Sildaru valiti taas aasta naissportlaseks" ERR sport, 30. detsember 2022 "FOTOD | Tubli saavutus! Kelly Sildaru lõpetas gümnaasiumi: isa ega venda lõpetamisel kohal polnud". Kroonika. 22.06.2021. Vaadatud 15.02.2022. Kalvet, Madis (29. august 2023). "Opereeritud põlv teeb Kelly Sildarule vahepeal ootamatut valu, kuid eesmärgid püsivad: tahan kindlasti tippsporti tagasi tulla". Delfi Sport. Vaadatud 29. augustil 2023. "mihkel ustav - Google otsing". www.google.com. Vaadatud 13. novembril 2023. "Nüüd on teada: Kelly Sildaru kallimaks on Eesti olümpialootus ja mitmekordne meister". Sky.ee. Vaadatud 13. novembril 2023. Kelly & Henry I Sildaru.com Kelly Sildaru Eesti Suusaliidu lehel Kelly Sildaru Red Bulli lehel Kelly Sildarut tutvustav X Gamesi leht Biograafia ESBL-is